open-index/open-wikipedia-markdown huggingface dataset:
Coscollar (desambigación)

**Coscollar** puede fer referencia a:
*Una formación arbustiva (matigal) de coscollos. Se veiga **[[Coscollar]]**.

## Toponimia
### Macrotoponimia
*Una aldeya de l'antigo municipio d'Escó, en l'actual municipio de Sigüés (comarca d'a Chacetania). Se veiga **[[o Coscollar (Escó)]]**.
*Una aldeya de l'antigo municipio d'Alto Sobrarbe, en l'actual municipio de l'Aínsa-Sobrarbe (comarca de Sobrarbe). Se veiga **[[o Coscollar]]**.

### Microtoponimia
*Un barranco en o termin municipal de Sigüés (Chacetania). Se veiga **[[Barranco d'o Coscollar]]**.

## Onomastica
*Un apelliu frecuent en Aragón y en Valencia, con oríchens probables en o Semontano de Balbastro ta o camal aragonés. Se veiga **[[Apellito Coscollar|Apelliu Coscollar]]**.
*Un folclorista, musicologo y constructor d'instrumentos tradicionals aragonés. Se veiga **[[Blas Coscollar Santaliestra]]**.
## Referencias
Coscollar

:*Iste articlo tracta sobre os *'coscollars**, formacions de coscollos. Ta atros usos de «coscollar» se veiga **coscollar (desambigación)**.''

Un **coscollar*' ye un [[matullar]] u extensión [[arbusto|arbustiva]] feita de [[Quercus coccifera|coscollos]] (*Quercus coccifera*) u en a cual a [[especie]] predominant sía o coscollo.

Os coscollars son formacions tipicas de [[solano|solans]] en [[clima mediterranio|climens mediterranios]] d'[[Eurasia]], muit especialment en a cuenca d'a [[mar Mediterrania]]. O coscollo ye una especie muit adaptable, que tolera [[suelo (edafolochía)|suels]] acidos y basicos por igual, y comparte os requerimientos ecolochicos d'a suya parient a [[Quercus ilex|carrasca]], con mayor tolerancia a la [[sequera]] de [[verano]]s, por o que tamién coloniza terrens en os que as *Quercus'' arborias no se gosan desarrollar bien.

O coscollar ye a primer formación que amenece sobre os terrens de carrascosas cremadas por fuegos u incendios forestals, y da paso a l'aparición de carrasquizas que se benefician de la uembra y mayor conservación de a humedat que as suyas parients arbustivas proporcionan. Os coscollos, en forma de coscollar compartiu con belatras especies, fan parte de a garriga, un tipo de formación vechetacional propia d'os países mediterranios. Tamién son frecuents en as maquias en as sierras litorals y pre-litorals catalanas y valencianas, que penetran en Aragón en zonas como os puertos de Beceit y en cheneral en l'alto Matarranya, sud-este d'o Baixo Aragón y o Mayestrato.

## Notas


## Referencias

## Se veiga tamién
* Bruqueral.
* Carrascar.
* Caixigar.
* Aliagar.
* Chordonal.
* Barzal.
Submarino

Un **submarino** ye una embarcación que poseye la capacidat de navatiar por debaixo de l'augua y permaneixer bel tiempo submerchiu ta tornar dimpués en a superficie. A mayoría de submarinos son militars, pero tamién n'existen con obchectivos civils, por un regular cientificos. As caracteristicas d'os submarinos varian prou seguntes o proposito ta lo que s'han construyiu. Por eixemplo, bi ha grans submarins con armamento y propulsión nucleyar que pueden permaneixer meses baixo l'augua, d'atra man tamién bi'n ha atros con fins cientificas, muito mas chicoz, que nomas pueden estar-ie que bellas horas.

Dende los modelos mas primitivos de propulsión manual os submarinos han ido evolucionando dica convertir-se en maquinas altament sofisticadas. Encara que a mayoría d'os abances han estau feitos por razons militars, bi'n ha beluns que han estau per razons civils, como ye o caso d'os conseguius por Monturiol.

## Referencias

## Se veiga tamién
* Submarino nucleyar.

## Vinclos externos

*  ''Resultados de las campañas submarinas de Alemania y Estados Unidos en la Segunda Guerra Mundial''.
Aliagar

:*Iste articlo tracta sobre os *'aliagars**, extensions d'aliagas. Ta o lugar en o municipio de [[Zuera]] se veiga **El Aliagar (Zuera)**.''

Un **aliagar** u **allagar''' ye un matigal u extensión arbustiva feita d'aliagas u en a cual as aliagas sian as especies predominants.

Os aliagars se forman en terrens secos y soleyaus, especialment en os países mediterranios. Se'n troba a sobén en paisaches degradaus, puesto que as aliagas son de as primeras esopecies de plantas colonizaderas de fácil creiximiento. Tamién ye frecuent que se'n forme en os yermos.

## Notas


## Referencias

## Se veiga tamién
* Artal.
* Coscollar.
* Garriga.
* Maquia.
* Barzal.
* Chordonal.
Hesíodo

**Hesíodo** (en griego *Ἡσίοδος*, *Esiodos*) (Ascra/Cumas VIII sieglo aC - VII sieglo aC) estió un poeta griego, autor d*'[[Os Treballos y os Días]]*, *[[Teogonía]]* y *[[Catálogo de mujeres]]*. Tamién le se atribuyen atras obras menors como *[[El escudo de Heracles]]*.

## Vinclos externos
Armada de Chile

A **Armada de Chile** ye a parti naval d'as Fuerzas Armadas Chilenas, fue fundada en 1818 y as suyas bases son situadas en os pùertos de Valparaíso, Talcahuano, Punta Arenas, Iquique y Puerto Montt. *Brazas a ceñir* ye l'himno de la Armada Chilena.

## Galería d'imáchens

Imachen:Huascar1.jpg|*Monitor Huáscar* en Talcahuano.
Imachen:Desfile infantería marina.JPG|Desfile en Talcahuano.
Imachen:Naval jack of Chile.svg|Naval Jack de l'Armada de Chile.
Imachen:Chilean Naval Aviation Roundel.svg|


## Se veiga tamién
* Fuerzas Armadas de Chile.

## Vinclos externos

*  Pachina de l'Armada Chilena.
Domenico Modugno

**Domenico Modugno**, naixiu de Polignano a Mare (Pulla, Italia) lo 9 de chinero de 1928 y muerto en Lampedusa (Sicilia, Italia) lo 6 d'agusto de 1994, estió un cantaire de pop y actor italiano. Ye muy conoixiu internacionalment per a suya canción *[[Nel blu dipinto di blu]]*.

## Discografía

### Hits
* 1956: *Musetto*
* 1957: *Strada 'nfosa*
* 1958: *[[Nel blu dipinto di blu]]*
* 1958: *Io*
* 1958: *Vecchio frack*
* 1959: *Piove*
* 1959: *Farfalle*
* 1959: *Notte, lunga notte*
* 1959: *Tu non sei più la mia bambina*
* 1960: *Libero*
* 1960: *Notte di luna calante*
* 1960: *Più sola*
* 1961: *Giovane amore*
* 1961: *Nel bene e nel male*
* 1961: *Dalla mia finestra sul cortile*
* 1962: *Stasera pago io*
* 1962: *Addio... addio...*
* 1962: *Notte chiara*
* 1962: *Selene*
* 1962: *La notte del mio amore*
* 1962: *Se Dio vorrà*
* 1963: *Lettera di un soldato*
* 1963: *Io peccatore*
* 1964: *Tu si' 'na cosa grande*
* 1964: *Che me ne importa... a me*
* 1965: *L'avventura*
* 1966: *Dio, come ti amo*
* 1967: *Sopra i tetti azzurri del mio pazzo amore*
* 1968: *Meraviglioso*
* 1968: *Il posto mio*
* 1970: *Come hai fatto*
* 1970: *La lontananza*
* 1971: *Come stai*
* 1972: *Un calcio alla città*
* 1972: *Dopo lei*
* 1973: *Amara terra mia*
* 1974: *Questa è la mia vita*
* 1975: *Piange... il telefono*
* 1975: *Domenica*
* 1975: *Il maestro di violino*
* 1976: *L'anniversario*
* 1977: *Il vecchietto*

## Vinclos externos

*  domenicomodugno.it, pachina web oficial.
*  Domenico Modugno en Internet Movie Database.
Tormacal

Un **tormacal** ye una forma de lo terreno que consiste en una costera plena de tormos con una distribución caotica dichós un cinglo, tipicament de conglomerau y present en muitos lugars de lo Baixo Aragón en lo semontano de lo Sistema Iberico. Tamién pueden fer-se en piedras panals.

## Chenesi
Los tormos s'han produciu por esgallar-se lo livel estructural de conglomerau seguindo a un proceso erosivo que afecta a las archilas que bi ha estratigraficament dichós. Cuan pleve l'augua fa un salto en lo cinglo, a part de baixar por tota la costera. L'acción erosiva chusto baixo lo cinglo por lo salto, la erosión que fan las auguas salvaches baixando por la costera d'archila y la erosión remontant dende lo livel de base local (las riberas) van esgarrapando los materials archilencos, que retaculan paralelament a la costera. Este retacule creya covachos baixo los duros conglomeraus que se veyen como cinglos, pero plega un inte que lo vueito fa que lo livel de conglomerau s'escache y se formen tormos que redolan por la costera dica que se quedan fitos en un puesto. Como l'augua de plevia baixando por la costera ya no puede transportar-los y la meteorización ye lenta en climas mediterranios continentalizaus estos tormos quedan en meyo de la costera chunto con los que ya bi heba enantes.

## Toponimia
En la zona de l'aragonés central se documentan toponimos relativos a estas formacions con xorda intervocalica conservada: *Turmacal* en Linars de Broto, *Tormacal* y *[[punta d'el Tromocal]]* en Bielsa.

En bel lugar de Zaragoza, Teruel y comarcas churras a on se charró aragonés en la baixa Edat Meya bi ha microtoponimos relacionaus con estas formacions: *Tormagal*, *Tromagal*. Tamién trobamos esta clase de microtoponimos en la Cuenca.

En lo Matarranya reciben la denominación de *tormassal* en lo catalán local, y trobamos este microtoponimo en Ráfals, igual como en Chert (Castellón).

## Notas


## Referencias
Woody Guthrie

**Woodrow Wilson Guthrie**, conoixito como **Woody Guthrie**, naixito d'Okemah (Oklahoma, Estaus Unius) o 14 de chulio de 1912 y muerto en Nueva York (Nueva York, Estaus Unius) o 3 d'octubre 1967, estió un cantaire estausunidense de folk.

A cinta	*[[Bound for Glory]]* de 1976 ye basata en a suya vida, y a canción *Jarama Valley* ye en a honor d'o Batallón Lincoln y atras unidaz britanicas y estausunidenses d'as Brigadas Internacionals, por a suya participación en a Batalla d'o Jarama.

## Discografía
# *Dust Bowl Ballads*, (1940).
# *Ballads of Sacco and Vanzetti*, (1947).
# *Greatest Songs of Woody Guthrie*, (1972).
# *Columbia River Collection*, (1987).
# *Folkways: The Origin Vision*, (1988).
# *Library of Congress Recordings*, (1988).
# *Woody Guthrie Sings Folk Songs*, (1989).
# *Struggle*, (1990).
# *Cowboy Songs on Folkways*, (1991).
# *Songs to Grow on for Mother and Child*, (1991).
# *Nursery Days*, (1992).
# *Long Ways to Travel: The Unrelased Folkways Masters, 1944-1949*, (1994).
# *Almanac Singers*, (1996).
# *Ballads of Sacco & Vanzetti*, (1996).
# *The Asch Recordings*, (1997).
# *The Live Wire: Woody Guthrie in Performance 1949*, (2007).
# *My Dust Road*, (2009).

## Vinclos externos
Copa d'o Rei de Hockey sobre chelo

A **Copa d'o Rei** ye uno d'os títols prencipals d'o hockey sobre chelo espanyol. Fue creyata en 1973 y chugan en ella toz os equipos d'a Superliga.

## Palmarés
Abozo

O termin **abozo** (d'o latín 

## Referencias

## Se veiga tamién
**[[Iris (chenero)|Iris]]*.
**[[Asphodelus]]*.
Provincia autonoma de Bozen

A **Provincia autonoma de Bozen - Alto Adigio** (en italiano *Provincia autonoma di Bolzano - Alto Adige*, en alemán *Autonome Provinz Bozen - Südtirol*), mas conoixita como **Alto Adigio** u **Tirol d'o Sud**, ye una provincia d'a rechión italiana de Trentino-Alto Adigio. A capital ye a ciudat de Bozen (en italiano *Bolzano*, en ladino *Balsan* u *Bulsan*).

A mayoría d'a población son os tiroleses, que parlan l'alemán, bella cosa menos d'un tercio tien o italiano como luenga materna y una chicota minoría son os ladinos, de parla ladina.

## Vinclos externos
Pitagoras

**Pitagoras**, d'o griego clasico: Πυθαγόρας, *Pythagóras*, (Samo, Grecia, 570 aC - † Metaponto, Magna Grecia , Grecia 495 aC) estió un filosofo, matematico y politico griego conoixito como o fundador d'a confrairía pitagorica.

## Vinclos externos
Azawad

O **Estau Independient d'Azawad** estió un estau sobirán *de facto*, ubicau en Africa Occidental, en a rechión d'o Sahel. A suya capital provisional yera Gao.

## Cheografía

Gran part d'a población yera formada por os tuaregs, con presencia d'atros grupos etnicos como os moros

## Historia
Azawad proclamó a suya independencia unilateral de Mali, o 6 d'abril de 2012, independencia que no estió reconoixida internacionalment.

## Referencias

## Vinclos externos
Jón Stefánsson

**Jón Arnór Stefánsson** (21 de setiembre de 1982 en Reykjavík) ye un chugador profesional islandés de basketbol. Tien una altaria de 1,96 metros y ocupa a posición de escolta. Chugó en o CAI Zaragoza dende l'anyo 2011 dica a temporata 2013/14, en l'actualidat chuga en o Unicaja d'a liga ACB d'Espanya.

Ha estato internacional con Islandia.

## Trachectoria esportiva
*  Universidad de Drake.
* 2000/02  KR Rejkiavik.
* 2002/03  TBB Trier.
* 2003  Dallas Mavericks.
* 2004/05  BC Dinamo San Petersburgo.
* 2005/06  Basket Napoli.
* 2006/07  Pamesa Valencia.
* 2007/08  Lottomatica de Roma.
* 2008/09  KR Rejkiavik.
* 2009/10  Benetton Treviso.
* 2010/11  CB Granada.
* 2011/15  CAI Zaragoza.
* 2014/15  Unicaja.

## Palmarés
### Clubes
* 2004-05: Eurocopa FIBA (BC Dinamo San Petersburgo).
* 2005-06: Copa d'Italia (Basket Napoli).

## Vinclos externos
*  Ficha d'o chugador en ACB.com
Pablo Almazán

**Pablo Almazán Sierra**, naixiu lo 15 de chinero de 1989 de Granada (Andalucía, Espanya) ye un chugador profesional espanyol de basketbol. Tien una altaria de 2 metros y ocupa la posición d'alero. En l'actualidat chuga en o *[[Club Baloncesto Breogán]]* d'a liga LEB Oro d'Espanya.

Ha estau internacional con a selección masculina de basketbol d'Espanya en as categorías inferiors.

## Trachectoria esportiva
* *[[Unicaja de Málaga]] (categorías inferiors).*
* **2007/08**. Clínicas Rincón.
* **2008/09**. Canasta Unibasket Jerez.
* **2009/10**. Club Baloncesto Plasencia.
* **2010/11**. Clínicas Rincón.
* **2011**.    Unicaja de Málaga.
* **2011/12**. CAI Zaragoza.
* **2012/13**. Club Básquet Coruña.
* **2013/??**. Club Baloncesto Breogán.

## Palmarés
### Clubes
* **2005-06**: Campionato d'Espanya Junior (Unicaja de Málaga).

### Selección d'Espanya
* **2005**: Medalla de bronce en o Europeo Sub-16.
* **2009**: Medalla de bronce en o Europeo Sub-20.

## Vinclos externos
*  Ficha d'o chugador en ACB.com.
Terencio

**Publius Terentius Afer** u simplament en aragonés **Terencio**  (Cartago, 185 aC/184 aC - 159 aC) estió un dramaturgo romano.

## Obras

* *[[Andria]]*
* *[[Hecyra]]*
* *[[Heautontimorumenos]]*
* *[[Eunuchus]]*
* *[[Phormio]]*
* *[[Adelphoe]]*

## Vinclos externos
Alytus

**Alytus** ye una ciudat de Lituania, situata en o condau d'Alytus (u *Alytaus apskritis* en lituano).

A suya población ye de 60.618 habitants (2011) en una superficie de 40 km², con una densidat de población de 1.515 hab/km².

## Esporte
* O KK Alytus ye un club de basketbol que tien a seu en ista ciudat estando o pabillón Alytus Arena a on chuga como local, iste pabillón tamién estió a seu d'a primera fase de l'Eurobasket 2011.

## Vinclos externos

* Pachina web oficial de Alytus
Gilbert Gottfried

**Gilbert Jeremy Gottfried**, conoixiu artisticament como **Gilbert Gottfried**, naixiu de Brooklyn, Nueva York, o 28 de febrero de 1955 y muerto o 12 d'abril de 2022 en Manhattan, Nueva York, estió un actor, actor de voz, comediant y cantaire estausunidense.

## Vinclos externos

*  Gilbert Gottfried en IMDb.
Terry Crews

**Terry Alan Crews**, naixiu de Flint (Michigan, Estaus Unius) lo 30 de chulio de 1968, ye un actor, presentador de televisión y antigo chugador de fútbol americano, activo como esportista mientres os anyos 1990 y como actor dende finals d'ixa mesma decada.

## Se veiga tamién
* Cintas interpretadas por Terry Crews.

## Vinclos externos

*  Terry Crews en Internet Movie Database.
Tormo erratico

Un **tormo erratico** ye un tormo aislau que no tien relación con lo suelo u la roca que bi ha dichós y que fue carriau dica lo puesto a on se troba por glaciars d'atro tiempo cheolochico ya desapareixidas. Estos tormos son los zaguers repuis de morrenas que fuoron erosionadas a escape por la erosión fluvial que siguió a lo retacule de los glaciars.. A mida d'estos tormos puet estar tan gran que representan autenticas penyas.

En l'Alto Aragón bi ha tormos erraticos en Gavín, Espierre, Barbenuta, y destacan en especial los tormos erraticos de la redolada de Susín, de composición granodioritica, y que provienen de lo batolito de Panticosa.

## Bibliografía
*Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives, 1990.
*Francisco Anguita Virella, Fernando Moreno Serrano. *Procesos geológicos externos y geología ambiental*. Editorial Rueda, 1993.
*Alain Foucault y Jean-François Raoult *Diccionario de Geología*. Masson, 1985.

## Referencias
Santa Lucia (canción napolitana)

:*Iste articlo ye sobre una *'canción napolitana**. Ta a santa cristiana se veiga [[Santa Lucia]].''

**Santa Lucia''' ye una canción tradicional napolitana escrita por Teodoro Cottrau (7'aviento de 1827 - †Nápols, 30 de marzo de 1879).

## Parolas
Tormo (desambigación)

**Tormo** puet estar:

## Cheografía fisica
***[[Tormo]]**, roca gran suelta, a sobén con caras planas y ariestas.
***[[Tormo erratico]]**, tormo d'orichen glacial.

## Macrotoponimos
***[[Tormos]]**, lugar de lo municipio d'Alcalá de Gurrea (Plana de Uesca, Uesca).
***[[Tormos (Alicant)|Tormos]]**, municipio de la Marina Alta (Alicant).
***[[Val d'el Tormo]]**, municipio de lo Matarranya (Teruel).
***[[El Tormo (Castellón)|El Tormo]]**, aldeya de Cirat (Alto Millars, Castellón).

## Microtoponimos
***[[El Tormo (la Morera de Montsant)|El Tormo]]**, mont que bi ha en la Morera de Montsant (Priorat, Tarragona).
***[[El Tormo (la Vilella Alta)|El Tormo]]**, mont que bi ha en la Vilella Alta (Priorat, Tarragona).
***[[Lo Tormo]]**, mont que bi ha en la Sierra del Tormo (Ribera d'Ebro, Tarragona).
***[[Coll de Tormo]]**, tozal que bi ha en L'Ametlla de Mar (Baixo Ebro, Tarragona).

## Veyer tamién
*Tormacal
*Tormón
*El Tormillo
*Turmiel
*Es Torms
Tormos (desambigación)

**Tormos** puet estar:

## Cheografía fisica
***[[Tormo]]s**, rocas grans sueltas, que pueden formar tormacals.

## Toponimia
***[[Tormos]]**, lugar de lo municipio d'Alcalá de Gurrea (Plana de Uesca, Uesca).
***[[Tormos (Alicant)|Tormos]]**, municipio de la Marina Alta (Alicant).
Berrueco (desambigación)

**Berrueco** ye una parola prerromana puet referir-se a:
## Cheografía fisica
***[[Berrueco granitico|Berrueco]]**, un tormo u un catén, en especial los tormos u catens de rocas graniticas de lo Sistema Central y la Meseta Central, que mandan en un paisache dito berrocal.

## Toponimia
***[[Berrueco]]**, municipio de lo Campo de Daroca en las marguins de la Lacuna de Gallocanta.
***[[El Berrueco]]**, municipio de la Comunidat de Madrit.
***[[Barruecopardo]]**, municipio de Salamanca.
Alytus Arena

O **Alytus Arena** ye o prencipal pabillón esportivo d'a ciudat de Alytus (Lituania). Ye a seu d'o club de basketbol KK Alytus. Fue inaugurato o 12 de febrero de 2011 y estió seu de l'Eurobasket 2011 chugando-se-ie os partius d'o Grupo C d'a primera fase d'a competición.

## Vinclos externos
*  Información sobre o pabillón.
Robert Archibald

**Robert Michael Archibald Jr.**, naixiu lo 29 de marzo de 1980 de Paisley (Escocia, Reino Uniu) ye un chugador profesional escocés de basketbol, actualment retirau. Tien una altaria de 2,12 metros y ocupaba la posición de pívot.

Ha estato internacional con a selección masculina de basketbol d'o Reino Uniu habitualment.

## Trachectoria esportiva
* 2002/03. Memphis Grizzlies, Estaus Unius.
* 2003. Phoenix Suns, Estaus Unius.
* 2003. Orlando Magic, Estaus Unius.
* 2003/04. Toronto Raptors, Estaus Unius.
* 2004. Pamesa Valencia, Espanya.
* 2004/05. Scavolini Pesaro, Italia.
* 2005/07. Joventut de Badalona, Espanya.
* 2007/08. Azovmash Mauripol, Ucraína.
* 2008/11. Unicaja de Málaga, Espanya.
* 2011/12. CAI Zaragoza, Espanya.

## Palmarés
* FIBA EuroChallenge (1): 2005/06 (Joventut Badalona).

## Vinclos externos
*  Ficha d'o chugador en ACB.com.
EuroBasket 2009

O **[[Campionato Europeo de Basketbol]] de [[2009]]**, universalment conoixito como **EuroBasket 2009**, estió o 36ª campionato rechional organizato por FIBA Europa. A competición fue organizata en Polonia entre o 7 y 20 de setiembre. 	

## Campionato

### Pabillons

}

Os partius de grupos se chugoron en cuatre pabillons: *[[Hala Arena]]* (Poznań), *[[Hala Olivia]]* (Gdańsk), *[[Hala Torwar]]* (Varsovia) y *[[Centro d'o Centenario (Wrocław)|Centro d'o Centenario]]* en Wrocław. Os partius de clasificación se chugoron en o *[[Atlas Arena]]* de Łódź y en o *[[Spodek]]* en Katowice.

|-

## Primera fase





* Os partius d'o grupo A se chugaron en Poznań, grupo B en Gdańsk, grupo C en Varsovia y grupo D en Wrocław.

Toz os horarios corresponden a la hora de Polonia (UTC+1).

### Grupo A





### Grupo B





### Grupo C





### Grupo D





## Segunda ronda
### Grupo E




### Grupo F




## Fase final

## Medallero




## Clasificación final

## Referencias

## Vinclos externos

* Pachina web oficial de l'Eurobasket 2009.
Tuaregs

Los **tuaregs** (en luenga tuareg *ⴾⵍⵜⵎⴰⵣⵗⵜ*) son un grupo etnico habitador de lo Sahara que charran una luenga u unas luengas propias afins adintro de la familia berber, con un modo de vida tradicional de pastors nomadas, con una organización social en castas y practicants de la relichión musulmana.

## Historia
La destrucción de l'Imperio Songai por part de los refuchiaus andaluces leyals a Marruecos permitió a bels tuaregs d'ocupar territorios mes enta lo sud, como los iulimiden en la rechión de Gao, que mientres lo sieglo XVIII facioron liga con la tribu clerical kunta y plegoron dica o norte de Timbuctú. La mes gran part de los kunta yeran a fins de lo sieglo XVIII de la confrairía sufí de la Qadiya.

Los tuaregs han sufriu las consecuencias de la descolonización, quedando dividius en diferents estaus postcolonials en los que s'ha pretendiu a suya sedentarización y a suya movilidat a traviés de las mugas.

En Archelia la explotación de lo petrolio y gas natural de lo Sahara permitió una millora economica y que bels tuaregs se sedentarizasen. Esto y una sequera entre los anyos 1968 y 1974 en lo sud de lo Sahel fació que la mes gran part de los tuaregs d'archelia optasen por una vida urbana. Las sequeras de los anyos 1982 y 1985 facioron venir a Libia y Archelia muitos tuaregs dende Malí y Nícher. Muhammab Gaddafi fació entrenar militarment bels tuaregs pa empentar lo prochecto una republica tuareg.

En l'anyo 1987 los gubiernos de Nícher y Mali convidoron a tornar-se-ne a los tuaregs, pero no lis permitioron continar con o suyo modo de vida y los trancoron en campos de concentración. En Nícher l'exercito fació una mortalera de tuaregs en Tchin Tarabadene, y estió enchaquia d'una revuelta en l'anyo 1990 que sería esclafada.

La revuelta Tuareg s'estendilló a la compleganza de lo río Nícher y a las ciudaz de Gao y Timbuctú, lo gubierno fació mortaleras de mils de tuaregs, lo que fació fuyir a centenars de mils de tuaregs ta Mauritania y Archelia. En l'anyo 1991 se fació l'alcuerdo de Tamanrasset entre lo gubierno de Mali y cuatre grupos tuaregs que permitiba un autogubierno en Adrar. Manimenos no remató la revuelta tuareg, ni tampoco atro alcuerde que se fizo dimpués de la revolución de 1992 que bi habió en Mali.

En l'anyo 2012 los tuaregs de Mali han formato lo Estau Independient d'Azawad.

## Referencias

## Bibliografía
*  Gonen, Amiram. *Diccionario de los pueblos del mundo*. Editorial Anaya, 1996. ISBN 978-8479793500.
Moros (desambigación)

**Moros** puet estar:
***[[Berbers|Moros]]**, denominación orichinal de los berbers.
***[[Islam|Moros]]**, denominación que se fació extensible a toz los musulmans, independientment de l'orichen etnico, pero en especial a los de lo norte d'Africa y Peninsula Iberica.
***[[Moros (pueblo)|Moros]]**, denominación que s'aplica dende tiempos colonials a las tribus parlants de lo hassaniya en la part occidental de lo Sahara y Sahel.
***[[Moros]]**, lugar de la Comunidat de Calatayú (Zaragoza).
Gran Premio d'Espanya de Motociclismo

O **Gran Premio d'Espanya de Motociclismo** ye una cursa d'o mundial de motociclismo que se celebra en Espanya.

A primera edición d'iste Gran Premio se celebró en 1950 en o circuito de Montjuïc.

## Ganadors d'o Gran Premio d'Espanya de Motociclismo

## Referencias
Moros (pueblo)

Los **moros** (en arabe *ﺑﻴﻀﺎﻦ*) son un conchunto de tribus de la part occidental de lo Sahara y de lo Sahel que charran la variant hassaniya de l'arabe, con un modo de vida tradicional de pastors nomadas y con una organización social tradicional en castas. Son musulmans sunnís d'a escuela maliquí. Son unas poblacions d'orichen predominantment berber que fuoron arabizadas por arabes beduins. Los sahrauis son los moros saharianos que estioron baixo dominación colonial espanyola.
 
## Etnonimo
En Mauritania se gosan dicir a éls mesmos como *beidan*. Lo termin *mauri*, *maures*, "moros" y variants en luengas occidentals aplicau a los parlants de lo hassaniya de lo Sahara y Sahel se cheneralizó entre los sieglos XVI y XVIII entre comerciants y exploradors europeus.

## Luenga
Lo hassaniya ye un dialecto arabe con muito sustrato lingüistico de lo berber que charraban los antigos cenachas.

## Historia
Entre los sieglos XIII y XVIII bels nomadas arabes procedents de lo norte fuoron sozmetendo a los berbers cenachas, y rematoron imposando-sen como una clase dirichent con dominio militar, relichioso y politico sobre la población autoctona. Amaneixió d'esta traza una sociedat hierarquizada en castas que duraría dica lo sieglo XX.

Los moros u beidan resisitioron la expansión colonial de Francia ya en l'anyo 1905, pero lo territorio de l'actual Mauritania no fue conquiesto dica 1913, constituindo-se Mauritania en colonia diferent de Senegal en l'anyo 1920. Lo dominio de Tinduf no se consiguió de tot dica 1934.

Mauritania declaró s'independizó en l'anyo 1960.

## Referencias

## Bibliografía
* Gonen, Amiram. *Diccionario de los pueblos del mundo*. Anaya&Mario Muchnik, 1996. ISBN 978-8479793500.
* Sellier, Jean. *Atlas de los pueblos de Europa Occidental*. Editorial Paidós.
Glacis

Un **glacis** ye una superficie de terreno inclinada que se troba sobre tot en las rechions de semontano y a lo piet de los pueyos.

Ye definiu por Foucault y Raoult en o suyo *Diccionario de Cheolochía* como:

Un glacis ye una forma de releu no estructural consistent en una superficie plana y poco inclinada (cualques graus). Seguntes lo suyo orichen se distingue entre:
* Los glacis d'erosión: en los cuals se veye a roca viva sin suelo u bi ha fragmentos que son rapidament retiraus por la erosión. Este termin ye emplegau por un regular en las superficies erosionadas en rocas tovas, que las que se fan en rocas duras se dicen "pedimentos".
* Los glacis aluvials: a ón la roca madre ye amagaba baixo un espesor d'aluvions gran (glacis d'acumulación) u chicot (glacis d'espardimiento). Los glacis son a sobén cruzaus, seguntes la suya pendient por reguers poco profundos ditos *[[rills]]*."

En la toponimia aragonesa bel glacis puede corresponder a "varellos", atros a "sasos", y si un glacis ye erosionau y despartiu en diferents superficies planas que rematan en ripas, estas superficies planas y poco inclinadas se dicen "coronas".

## Los glacis en la Depresión d'Ebro
Los glacis de la Depresión d'Ebro presentan unas pendients inferiors a lo 2-3 %, son caracteristicos de los semontanos y de los piez de las muelas y son glacis d'acumulación. Presentan cantals angulosos y de litolochía homochenia por dimanar de los mesmos puestos y por un transporte curto por la mesma augua de plevia u por barrancos. Conectan con las faixas fluvials. Se'n distingue tres livels principals: l'alto, lo meyo y lo baixo.
*Lo livel alto de glacis enlaza con las faixas fluvials de lo livel T IV y ye lo livel de glacis que a vegadas corresponde a microtoponimos como "saso" u "sarda".
*Lo livel meyo de glacis enlaza con las faixas T III.
*Lo livel baixo de glacis empalma con lo livel T II en la mes gran part de los casos y presenta una morfolochía de cono.

A vegadas la erosión cuaternaria recient ha feito desapareixer los puestos a on se produciba la contiguidat territorial glacis-faixa fluvial. Por atra part los glacis de livels meyo y baixo s'han desarrollau en puestos a on s'ha erosionau lo livel alto, crebando-li contiguidat.

## Referencias

## Veyer tamién
* pedimento.
* glacis continental.

## Referencias

## Bibliografía
*Roger Brunet (dir.), *Les mots de la géographie*, Paris, Reclus-La Documentation française, 1993, ISBN 2110030364, article « glacis », page 242.
*Max Derruau, *Les formes du relief terrestre. Notions de géomorphologie*, Paris, Armand Colin, 1969, 2001,  édition, ISBN 2200210140
Río Cidacos

Lo **río Cidacos** ye un afluent d'Ebro por la marguin dreita y desaugua buena part de la Rioja Baixa y una part chica de lo nord-este de Soria.

La suya compleganza presenta un cabalto sud-ueste en lo Sistema Iberico con la Sierra de Cameros y materials sedimentarios de lo Mesozoico y un cabaixo nord-este en la Depresión d'Ebro.

## Referencias

## Bibliografía
*Antonio M.Casas Sainz, Arsenio Muñoz Jiménez *Guía geológica del Valle del Cidacos* Geoforma Ediciones. Colección guías de Campo. 1993.
Eoceno

L**'Eoceno** abarca dende fa bels 56 millons d'anyos dica fa bels 34 (55.8±0.2 a 33.9±0.1 Ma), y ye la segunda epoca de lo periodo Paleocheno, precediu por lo Paleoceno y succediu por l'Oligoceno, toz en la Era Cenozoica. En tierra firme representa lo tiempo entre l'aparicion de faunas de grans mamiferos y *[[la grande coupture]]*, primera gran extinción que afecta a ista clase d'organismos.

## Litoestratigrafía
Las rocas eocenicas mas caracteristicas son en facies neriticas las calsineras nummuliticas y las d'alveolinas. En las zonas "cheosinclinals" predominan las formacions de flysch.

Las facies continentals mas abundants son los conglomeraus, las arenitas y los sallagons con cheso.
 
## Paleocheografía

A la fin de l'Eoceno se produció una fase de deformación en los Alpes que segurament fació que se crebase la circulación entre la Mar de Tethys y l'Atlantico, lo que contribuiría refridar lo clima.

## Paleoclimatolochía
Fa 40 Ma se rechistran las primeras corrients de fondón en l'Antartida. Fa 35 Ma se rechistran las
primeras cheleras en l'Antartida Oriental. Los oceanos s'enfrían de sopetón, (bels 4&nbsp;°C). En los continents
septentrionals apareix un clima estacional.

## Actividat orochenica
Se produció una gran actividat magmatica, y en son eixemplos los batolitos de Nuevo Mexico y los Andes meridionals, los basaltos de la India y las andesitas de los Carpatos.

## Biosfera eocena

En las plataformas continentals abundan los *[[Nummulites]]*. En medios continentals destacan los mamiferos. Bi ha una radiación de primates.

A la fin de l'Eoceno se produce una extinción masiva conoixida como *[[la grande coupture]]*, que beluns relacionan con un cambio climatico (baixada de la temperatura en las mars de 4&nbsp;°C), y atros con una colisión d'un asteroide (anomalía de siderofilos acompanyada por esferulas de diferents midas), y mesmo con erupcions fisurals en l'ueste de Norteamerica. Esta extinción afectó muito a los mamiferos grans, y la distribución de continents contribuyó muito, por no haber-ie comunicación terrestre directa entre los continents septentrionals y los meridionals, lo que fació que muitas especies no podesen trobar refuchio en zonas mes calidas d'os continents meridionals.

## Referencias

## Bibliografía
* Francisco Anguita Virella: *Origen e historia de la Tierra*. Editorial Rueda, 1988.
Giacomo Casanova

**Giacomo Casanova**, naixito de Venecia (Republica de Venecia, hue Italia) o 2 d' abril de 1725 y muerto en Duchcov (Imperio Austriaco) o 4 de chunio de 1798, estió un escritor, matematico, filosofo y alquimista italiano.

## Vinclos externos
Respiración cutania

La **respiración cutania** se fa a traviés de tota la superficie corporal, en lo caso de los anfibios a traviés de la pelleta. Se puet entender como una continación de la respiración de difusión simpla propia de metazous marins sin aparatos respiratorios ni circulatorios, pero cuan se parla de respiración cutania se fa referencia a la respiración d'animals de tierra firme en los que l'aparato circulatorio colabora en lo transporte gasioso dende la pelleta dica tot lo cuerpo.

Si la respiración por difusión simpla ye efectiva en metazous con 1&nbsp;mm de diametro u la superficie corporal relativament gran en relación a lo volumen corporal en los que las distancias que ha de recorrer los gases son curtas, a mesura que aumenta la mida de los animals la difusión simpla se desviene poco efectiva y cal un aparato circulario pa distribuir los gases.

La respiración cutania se presenta tipicament en los anelidos oligoquetos y en los anfibios. En los anfibios la respiración cutania sola no sería prou porque son animals masiau grans, y se complementa con la respiración pulmonar. Tamién bi ha respiración cutania en bels peixes como las anguilas, u en bels quelonios..

Pa que la pelleta pueda respirar cal que siga humida. En oligoquetos y anfibios bi ha glandulas que secretan un mucus que mantiene humida la pelleta y permite que l'oxicheno se disuelva y pase a los vasos sanguinios por difusión a traviés de la paret corporal.

## Referencias

## Bibliografía
* C.P.J.Hickman: *Principios Integrales De Zoologia - 10<sup>ena</sup> ed*. McGraw Hill Education. 1998.
* Natividad Ferrer Marí, Miguel Gracia Vicente y Manuel Medina Martínez: *Bachillerato. Biología y Geología*, Editorial Bruño, 2008.
Facultat de Filosofía y Letras (Universidat de Zaragoza)

A **Facultat de Filosofía y Letras** (en castellano *Facultad de Filosofía y Letras*), ye o centro d'a Universidat de Zaragoza a on que s'imparte l'amostranza d'as titulacions de grau, master y doctorau en as diferents brancas d'as Ciencias socials y Humanidaz. A facultat fue establida o 10 de setiembre de 1542, con o nombre de *Facultad de Artes*, tomando o suyo actual nombre o 10 de setiembre de 1857.

A escuela ye situata en o prencipal campus universitario d'Aragón, o *Campus San Francisco* d'a ciudat de Zaragoza.

## Estudios
En a Facultat de Filosofía y Letras s'ofreixen os siguients estudios de grau, seguntes o Plan Bolonya:

* Estudios clasicos
* Filolochía francesa
* Filolochía hispanica
* Estudios Angleses
* Filosofía
* Cheografía y Ordinación d'o Territorio
* Historia
* Historia d'o Arte
* Información y documentación

Amás d'as anteriors titulacions, a Facultat continó a impartición d'os títols de licenciatura que se trobaban en extinción:

* Filolochía clasica
* Filolochía francesa
* Filolochía hispanica
* Filolochía anglesa
* Filosofía
* Cheografía
* Historia
* Historia d'o Arte
* Biblioteconomía y documentación

Respective a os estudios oficials de postgrau, se i puet estudiar actualment trece masters universitarios oficials:

* Ciencias de l'Antigüedat.
* Estudios avanzatos en Historia de l'Arte.
* Estudios filosoficos. 
* Estudios hispanicos.
* Estudios Medievals d'a Corona d'Aragón.
* Estudios textuals y culturals en lengua anglesa.
* Chestión de unidaz y servicios d'información y documentación.
* Chestión d'o patrimonio cultural.
* Historia Contemporania.
* Investigación y Estudios Avanzatos en Historia.
* Ordinación territorial y medioambiental.
* Tecnolochías d'a información cheografica ta a ordinación d'o territorio: sistemas d'información cheografica y teledetección. 	
* Traducción de Textos Especializatos.

Antiparte, s'ofreixen cuantos estudios propios (masters, postgraus y diplomas d'especialización).

## Lista de degáns

## Referencias


## Vinclos externos

*  Pachina web d'a Facultat de Filosofía y Letras de l'Universidat de Zaragoza
Branquias internas

Las **branquias internas** son branquias que bi ha adintro d'una cambra de lo cuerpo, que permite una protección de las superficies d'intercambio gasioso y que las branquias no augmenten la superficie externa y la resistencia a lo movimiento en augua, por lo que l'animal puet tener forma mes hidrodinamica. Manimenos las branquias internas precisan d'un mecanismo de renovación de l'augua equivalent a la ventilación.

Tienen branquias internas los peixes (en las bolsas branquials asociadas a las fendillas farinchias), los moluscos acuaticos (en la cavidat palial) y los crustacios decapodos.

## Referencias
Sahrauis

Los **sahrauis** (en arabe *الصحراوي*) son los habitants autoctonos de lo Sahara Occidental. Tienen un modo de vida tradicional de pastors nomadas y con una organización social tradicional en castas. Charran la variant hassaniya de l'arabe y son musulmans sunnís de la escuela maliquí. Los sahrauis son, (como los "moros" de Mauritania, sud de Marruecos y arias mugants d'Archelia), unas poblacions d'orichen predominantment berber que fuoron arabizadas por arabes beduins. Manimenos a diferencia de lo atros moros, los sarahauis estioron baixo dominación colonial espanyola, seguida d'una ocupación marroquina contra la que luitan y los une como pueblo. Bi ha refuchiaus sahrauis en Archelia (especialment en la redolada de Tinduf), y en Espanya (uns pocos en Aragón).
 
## Luenga
Lo hassaniya ye un dialecto arabe con muito sustrato lingüistico de lo berber que charraban los antigos cenachas. Las cheneracions anteriors a la invasión y ocupación marroquina conoixen u pueden parlar lo castellano.

## Referencias

## Bibliografía
* Gonen, Amiram. *Diccionario de los pueblos del mundo*. Anaya&Mario Muchnik, 1996. ISBN 978-8479793500.
Chang Taeksang

**Chang Taeksang** (en hangul: 장택상; en hanja: 張澤相), naixito de Chilgok (GyungsangBuk, Corea) o 28 d'agosto de 1893 y muerto en Seúl (Corea d'o Sud) o 4 de chunio de 1969, estió un politico y activista por a independencia de Corea d'o Sud.

Estió o primer ministro d'Asuntos Foranos (entre o 15 d'agosto 1948 y o 24 d'aviento 1948) y primer ministro de Corea d'o Sud (dende o 6 de mayo de 1952 dica o 5 d'octubre de 1952). A suya embotada yera *Changrang* (창랑, 滄浪).

## Libros
* 1969: *A fundación d'a Republica de Corea y yo* (대한민국 건국과 나)

## Vinclos externos

* primer ministro de Corea d'o Sud.
* Changrang Changtaeksang del Museo Memorial.
* Chang Taeksang.
* Chang Taeksang:Assembleia Nacional da Corea d'o Sud.
1era edición d'os Premios Simón d'o Cine Aragonés

A **1ª edición d'os [[Premios Simón d'o Cine Aragonés]]** fueron celebratos en o Teatro Prencipal d'a ciudat de Zaragoza o 11 d'abril de 2012. Son organizatos por l'Asamblea de Cineastas Aragoneses y tien a patrocinio d'o Gubierno d'Aragón, lo Concello de Zaragoza y a empresa La Zaragozana. Os candidatos fueron presentatos o 14 de marzo de 2012 por os suyos treballos en o cine en 2011. 
A gala fue presentada por Miryam Domínguez y contó con as actuacions de Wind Orchestra Zaragoza, David Sancho, os humoristas Alfonso Palomares y Jorge Asín, y Vanessa Maestre.

## Premios

### [[Premio Simón - Millor Largometrache|Millor Largometrache]]

### [[Premio Simón - Millor Cortometrache|Millor Cortometrache]]

### [[Premio Simón - Millor Interpretación|Millor Interpretación]]

### [[Premio Simón - Millor Fotografia|Millor Fotografia]]

### [[Premio Simón - Millor Videoclip|Millor Videoclip]]

## Referencias

## Veyer tamién
* Premios Simón d'o Cine Aragonés.
* II Premios Simón d'o Cine Aragonés.
Funiculì Funiculà

**Funiculì funiculà** ye una canción tradicional napolitana escrita por el periodista Giuseppe Turco (Nápols, 1846 - †Nápols, 1907) con musica por Luigi Denza (Castellamare di Stabia, 23 de febrero de 1846 - †Londres, 27 de chinero de 1922).

## Parolas

## Vinclos externos
* Funiculì Funiculà cantata por Luciano Pavarotti en Youtube.
Mark Knopfler

**Mark Freuder Knopfler**, OBE (naixiu o 12 d'agosto de 1949 en Glasgow, Escocia, Reino Uniu) ye un guitarrista, cantaire, compositor y anteriorment periodista y profesor.

Ye conoixiu mas que mas como guitarrista y cantaire de Dire Straits. Tamién ha tanyiu en atras collas (Notting Hillbillies, Brewer's Droop), ta atros artistas (Bob Dylan en *[[Slow Train Coming]]*) y ha realizau prochectos en solitario. Amás, ha composau musica ta cuantas cintas, incluindo *[[Local Hero]]*, *[[Comfort and Joy]]*, *[[Cal (largometraje)|Cal]]*, *[[A princesa promesa]]*, *[[Last Exit To Brooklyn]]*, *[[Wag the dog]]*, *[[Metroland]]* y *[[A shot at glory]]* y ta atros cantaires como Tina Turner, *[[Private Dancer]]*. Hue fa a suya carrera en solitario, con un estilo una mica diferent a o que creyó con Dire Straits, basau en un estilo propio, mezcla de diversas fuents como o blues, o rock y o folk.

A revista *Rolling Stone* lo metió en o 15eno puesto d'a suya lista d'os 100 guitarristas mas grans de toz os tiempos.

## Discografía
### Dire Straits

### Como solista
* *[[Golden heart|Golden Heart]]* (1996)
* *[[Sailing to Philadelphia]]* (2000)
* *[[The Ragpicker's Dream]]* (2002)
* *[[Shangri-a (disco)|Shangri-a]]* (2004)
* *[[The Trawlerman's Song]]* (EP) (2005)
* *[[One Take Radio Sessions]]* (EP) (2005)
* *[[Private Investigations: The Best of Dire Straits & Mark Knopfler]]* (recopilatorio) (2005)
* *[[Kill To Get Crimson]]* (2007)
* *[[Get Lucky]]* (15 de setiembre de 2009)
* *Privateering* (2012)
* *Tracker* (2015)
* *Down the Road Wherever* (2018)
* *One Deep River* (2024)

### Bandas sonoras
* *[[Local hero (disco)|Local Hero]]* (1983)
* *[[Cal (disco)|Cal]]* (1984)
* *[[Comfort & Joy (disco)|Comfort & Joy]]* (1984) [EP]
* *[[The Princess Bride (disco)|The Princess Bride]]* (1987)
* *[[Last Exit To Brooklyn (disco)|Last Exit To Brooklyn (Zaguera Salida ta Brooklyn)]]* (1989)
* *[[Screenplaying]]* (1993) [Recopilatorio]
* *[[Wag The Dog (disco)|Wag The Dog]]* (1998)
* *[[Metroland (disco)|Metroland]]* (1999)
* *[[A Shot At Glory (disco)|A Shot At Glory]]* (2002)

### Notting Hillbillies
* *[[Missing... Presumed Having A Good Time]]* (1990)

### Brewer's Droop
* *[[Booze Brothers]]* (gravau en 1973, publicau en 1989)

### Atros
* *[[Neck and Neck]]* con Chet Atkins (1990)
* *[[All the Roadrunning]]* con Emmylou Harris (2006)
* *[[Real Live Roadrunning]]* con Emmylou Harris (2006)

## Referencias

## Enlaces externos

*  Pachina web oficial
*  Pachina web oficial de noticias
*  Portalada Spanish City
*  Knopflertk
*  Concierto de Mark Knopfler en Todomusicaymas Fotografías Bilbao 2010
*  On Every Cover versions de temas de Mark Knopfler
Andrea Mantegna

**Andrea Mantegna**, naixito de Piazzola sul Brento, (Provincia de Padua, Veneto, Italia) o 1431 y muerto en Mantova (Provincia de Mantova, Lombardía, Italia) o 13 de setiembre de 1506, estió un pintor italiano d'o Renaiximiento.

## Galería

Imachen:Mantegna Andrea Dead Christ.jpg|Cristo morto.
Imachen:VicesVertusMantegna.jpg|El triunfo de la virt
Imachen:Pala di San Zeno by Andrea Mantegna - San Zeno - Verona 2016 (3).jpg|Retablo de San Zenón.


Imachen:Andrea Mantegna 014.jpg|San Sebastián.
Imachen:A. Mantegna, 1465-74 Camera picta, ceiling 3.jpg|Camera degli sposi.
Imachen:Andrea Mantegna 047.jpg|Tránsito de la Virgen.


Imachen:Andrea Mantegna 109.jpg|Madonna col Bambino e un coro di cherubini.
Imachen:St. Lucas altarpiece.jpg|Retablo de San Luca.
Imachen:Andrea Mantegna - Trittico - Google Art Project.jpg|Trittico degli Uffizi


## Vinclos externos
Ficus carica

A **figuera** u **figonera**  (d'o latin (L., 1758)) ye una especie d'árbol fruitero caducifolio d'a familia d'as moracias, en o chenero *[[Ficus]]*, orichinaria d'o subcontinent Indio y introducida en a Europa mediterrania y o norte d'Africa dende l'Antiguedat.

## Descripción

A figuera ye un árbol chicorrón, no guaire alto, a sobén con port arbustivo mas que no arborio. Tiene a corona mas ampla que alta, con ramas firmes, gruesas, que se dicotomizan dica formar brancas muit gruesas tamién, anque a madera tiene una microestructura esponchosa que fa que resulte levera y muit tova.

As follas creixen distanciadas as unas d'as atras. Son muit grans (dica 30&nbsp;cm de lonchitut) y profundament lobuladas, con 3 u 5 lobulos. A nervadura ye muit marcada por a reversa. A crosta ye grisa.

A vena ye muit larga y tortuosa, con un creiximiento que puede gosar superar a o d'as partes aerias d'a planta. Puede creixer invasivament sobre a penya u sobre muros, malmetendo a la larga as estructuras construidas por l'hombre si gosa enradigar-se-ie.

Ye una especie muit adaptadera, sin guaires requerimientos de suelo, que suporta con facilidat a sequera y as altas temperaturas.

## Fruita

A fruita d'a figuera ye a figa. A figa ye una infructescencia (por o que no ye un verdader fruito) plena de drupas, derivada evolutivament de as polidrupas caracteristicas d'a familia Moraceae (as moras), pero que s'ha invertiu tot deixando as drupas individuals en l'interior d'una cambra que no s'obre a l'exterior sique por un estoma chiquinín en o polo apical.

## Se veiga tamién
*Siconio
*Figa
**[[Ficus]]*
*Figa de flor
*Figón
*Breva

## Notas


## Referencias

## Vinclos externos
Infructescencia

Una **infructescencia** (pronunciau /infɾute'θenθja/, como "infrutezenzia") ye una estructura de cualques plantas en a que bels fruitos se troban chuntos y unius, de forma que o conchunto pareix un solo fruito, anque sin estar-ne. A sobén, cal recurrir a examinar a suya estructura interna ta distinguir-las de fruitos simples. Muitos autors fan servir o termino de forma extensiva ta referir-se a cualsiquier agrupación de fruitos que dimane d'una inflorescencia.

As infructescencias propriament ditas se producen por a fecundación d'inflorescencias que no pierden a estructura complexa en madurar, a on que ya en o estadio de flor os organos reproductors yeran agrupaus, u de bellas flors apocarpianas con ovarios inferos, a on que o receptaclo remata formando a cubierta exterior. Son eixemplos muit comuns d'o primer caso as figas, anque constituyen un tipo concreto d'infructescencias que, en botanica, recibe o termin mas especifico de siconios, y d'o segundo caso os gabardons d'as roseras.

Se as entivoca con frecuencia con os fruitos compuestos, que son o producto de fecundar-se bellas flors apocarpianas, como as moras y os chordons, que en verdat son polidrupas, u as fragas, que en realidat son poliaquenios.

## Se veiga tamién
* Fruito compuesto.
* Inflorescencia.
* Siconio.

## Referencias
Fruito composau

Un **fruito composau** u **pseudofruito** ye una estructura vechetal feita de teixius extraflorals, que no feban parte d'a flor, y un u mas d'un fruito verdadero que se troba unius a ellos.

En cualques grupos, os teixius accesorios pueden estar carnosos, y prener caracteristicas de color, aroma y presencia de zucres semellants a os que adoptan os pericarpos de muitos fruitos simples, con a finalidat d'estar atractivos a os animals, en amillorando indirectament a dispersión de a suya simient.

Son exemplos de fruitos composaus:
*Os poliaquenios (p. ex. a fraga).
*As polidrupas (p. ex. as moras).
*Os pomos (p. ex. a manzana y a pera).
*L'anacardo u castanya/nuez de cajú, o fruito peculiar d'as especies d'o chenero *[[Anacardium]]*.

## Se veiga tamién
*Infructescencia.
*Inflorescencia.
Eleccions parlamentarias serbias de 1990

As **eleccions parlamentarias serbias de 1990** estioron as eleccions ta esleyir os parlamentarios de Serbia que se celebroron o 23 d'aviento de 1990 . Estioron as primeras eleccions lechislativas a l'Asemblea Nacional dende o establimiento d'a democracia. O vencedor estió a Partiu Socialista, liderau por Slobodan Milosevic, con 194 deputatos en o parlamento. Os atros partius que obtenioron representación parlamentaria estioron, por orden de cadieras obtenitas: Movimiento d'o Renaiximiento Serbio (19), Unión Democratica d'os Hongaros de Voivodina (8), Partiu Democrata (7), Partiu d'Acción Democratica de Sandžak (3), Unión d'a Fuerza Reformista de Yugoslavia (2),  Partiu Campesín (2), Partiu Popular d'os Campesins (1), Partiu Democratico Serbio (1), Asociación por l'Iniciativa Democratica Yugoslava (1), Alianza Democratica d'os Croatas de Voivodina (1), Partiu por l'Acción Democratica (1), Partiu d'os Yugoslavos (1), y Partiu Reformista Democratico d'os Musulmans (1).

## Resultatos

## Se veiga tamién
*Asemblea Nacional de Serbia.
Simon and Garfunkel

***Simon and Garfunkel*** estió un duo musical orichinario d'a ciudat de Nueva York,  Estaus Unius, formato por Paul Simon y Art Garfunkel. Ye un d'os grups de musica pop con mas exitos de ventas de discos d'a historia d'a musica popular, y amás han conseguito o reconoiximiento d'os criticos.

O grupo, establito en 1957, remató as suyas actividaz como grupo en 1970, encara que Simon y Garfunkel continoron dimpués con a suya carrera musical independient.

## Discografia
### Singles

## Vinclos externos

*  Pachina web oficial de ''Simon and Garfunkel''.